La Nobel-premio altiris la atenton de Literatura Foiro No303 (februaro 2020). Ne temas nur pri la lastaj, sed ankaŭ pri du klasikuloj. La kovropaĝo mem ne estas dediĉita al laŭreatoj, tamen la kandidato de nia literaturo per originala poemo akompanas la ĉarman internan pejzaĝon fare de Nicola Bertelotti, kies fotografia arto karakterizas la nunan jarkolekton. Giorgio Silfer mem intervjuas lin pri lia kultura itinero: “Beleco plus tempo, lokoj imagitaj de literaturo”.
“Post Handke, ĉu plu kredi al la literatura Nobel-premio?” – prokurore demandas Zlatoje Martinov, dum Tomasz Chmielik anticipas baldaŭan eseon per traduko el La tempo de Yzidor de Olga Tokarczuk. La unua ĉapitro el la romano La regno de alkoholo de Mo Yan (tradukita de Vejdo) alvenas al kompletiĝo, dum aperas la unua parto el la rakonto de Luigi Pirandello La vojaĝo (1928) fare de Perla Martinelli.
#000001
La aktivecon de Esperanta PEN-Centro eĥas la ateliera kontribuo de Marie-France Conde Rey, aktualiginta la fablon de la kvar muzikantoj el Bremeno, kaj jubilea omaĝo al ties unua prezidanto, la nun 75-jara István Nemere.
#000003
Per sia lasta konsula prelego Paco kaj milito en nia percepto pri la homaro Giorgio Silfer fermas ĉi tiun numeron, 64-paĝan kaj grafike elstaran.
#000006
Demonstraj versioj de “La Ondo”
Musklaku la kovrilon por legi pliajn informojn.
#000010